Violet Obiamaka Odogwu-Nwajei (amụrụ na May 15, 1942) bụbu onye Naịjirịa na-eme egwuregwu ọsọ na iwuli elu. Ọ bụ onye bụbu onye isi nke Athletic Federation of Nigeria na osote onye isi nke Confederation of African Athletics. A mụrụ Odogwu na Asaba, Delta State. Ọ malitere agụmakwụkwọ na obodo ahụ tupu ọ kwaga Lagos ebe ọ gụsịrị akwụkwọ sekọndrị. N’afọ ndị 1950, Violet na nwanne ya nwanyị bụ Juliet gbara ọsọ maka Sports Club. Na 1958, ọ nọchitere anya Naịjirịa na 1958 Commonwealth Games. Ọganihu ọ na-aga n'ihu na ihe egwuregwu mere ka ọ nweta onyinye nsọpụrụ nke 'Sports Woman of the Year'. Mgbe egwuregwu ahụ gasịrị, ọ gara n'ihu na ọmụmụ ya na-agụ akwụkwọ n'ihe ọmụmụ gbasara odeakwụkwọ. Na 1963, ọ laghachitere n'egwuregwu ma nọchitere anya Naịjirịa n'egwuregwu All-African Games nke mbụ na-ọsọ ihe mgbochi 80m. Odogwu bụ onye otu ndị egwuregwu nọchitere Naịjirịa anya na 1966 Commonwealth Games nke emere na Kingston. Na egwuregwu ahụ, o nwetara ọla nchara mgbe ọ wuliri elu ruo ukwu iri abụọ, sentimita abụọ na ọkara iji bụrụ nwanyị mbụ merụrụ ọla ahụ n'Afrika na mmemme egwuregwu Commonwealth.